Document ID: /roh_data/filtered/fineweb-2-filterrobots_roh.jsonl.gz/53177

Kanton Graubünden
Chantun Grischun
Cantone dei Grigioni
La via
dal Güglia collia il nord dal chantun cun l'Engiadin'Ota e
cun las vals grischunas dal sid. Sco via da transit d'impurtanza naziunala
serva ella tranter auter a l'avertura da la regiun turistica Lai‑Valbella.
L'ultima amplificaziun generala da la via dal Güglia è vegnida fatga durant ils
onns 1930. Dapi lura èn vegnids amplifitgads successivamain divers tschancuns.
La Regenza ha ussa approvà in project per la
correcziun da la via dal Güglia sin il traject da las stortas da Kapella fin
Malix. Parzialmain è la via là en in nausch stadi architectonic e n'ha nagin
vial per velos. En il rom dal project vegn tranter auter schlargiada la via a
6,5 m. En pli vegn endrizzà in vial per velos e da la vart da la val
vegnan erigidas construcziuns da sustegn. Il project vegn previsiblamain
realisà en trais etappas annualas. En coordinaziun cun la correcziun da la via
vegnan er prendidas mesiras da protecziun cunter la canera. Ils custs totals
importan circa 12 milliuns francs.
La Regenza ha ussa approvà in project per la correcziun da la via dal Güglia sin il traject da las stortas da Kapella fin Malix.